31.10.2022
SL
Uradni list Evropske unije
C 417 A/3
Enota za upravljanje informacij je odgovorna za: — izvajanje ciljev, določenih v strategiji Europola za upravljanje informacij, zlasti za krepitev zmogljivosti Europola na področju upravljanja informacij kot središče EU za kriminalistične informacije in za krepitev vidikov upravljanja informacij na področju operativne podpore, — podpiranje glavnega uradnika za informiranje pri izvajanju nalog, — usklajevanje in upravljanje produktov ter storitev Europola na področju upravljanja informacij v skladu s poslovnim povpraševanjem in organizacijsko strategijo, — načrtovanje in spremljanje vseh pobud Europola na področju upravljanja informacij v tesnem sodelovanju z ekipo za strateško načrtovanje v Direktoratu za upravljanje ter upravljanje portfeljev v okviru Oddelka za IKT C1, — spodbujanje inovacij v korist organov kazenskega pregona držav članic, razvoj orodij umetne inteligence in krepitev njihove etične uporabe z namenom učinka umetne inteligence na temeljne pravice in zasebnost, pri čemer deluje kot opazovalna funkcija za inovacije, ter spodbujanje usklajevanja in sinergij z drugimi partnerji na področju inovacij.
Splošne odgovornosti nosilca delovnega mesta Namestniki izvršnega direktorja pod njegovim nadzorom vodijo svoj direktorat in so v skladu s členoma 54 in 55 uredbe o Europolu odgovorni za: — podporo in pomoč izvršnemu direktorju ter upravnemu odboru pri strateškem razvoju Europola z zagotavljanjem nasvetov in strokovnega znanja na svojem področju odgovornosti, — podporo pri pripravi sej upravnega odbora in izvajanju njegovih odločitev, — podporo pri pripravi in izvajanju večletnega načrtovanja programov in letnega delovnega programa v svojih direktoratih ter za poročanje izvršnemu direktorju in upravnemu odboru o njunem izvajanju, — izvajanje odločitev, sprejetih na sestankih direktorata na ravni direktorata, — spremljanje poslovnega načrtovanja in upravljanja uspešnosti znotraj direktorata, — upravljanje direktorata, vključno z upravljanjem osebja in proračunskih sredstev v skladu z ustreznimi pravili in predpisi, — vodenje in usmerjanje svojih uslužbencev pri izpolnjevanju dodeljenih nalog in ciljev, — spodbujanje tesnega sodelovanja med direktorati, — ohranjanje strateških povezav na posameznih področjih kaznivih dejanj na ravni direktorata z ustreznimi zunanjimi partnerji in deležniki, — predstavitev dosežkov Europola v medijih ter zastopanje Europola na zunanjih in notranjih sestankih in konferencah, kot je potrebno, — izvajanje vseh drugih nalog, ki jim jih dodeli izvršni direktor.
Ne glede na pravico izvršnega direktorja, da opredeli naloge in odgovornosti namestnika izvršnega direktorja, je njegov namestnik med drugim odgovoren za: — (kot glavni uradnik za informiranje) prevzem odgovornosti za vse zmogljivosti/razvoj na področju IKT/upravljanja informacij znotraj Europola in delovanje kot upravitelj sprememb za digitalno preobrazbo organizacije; vodenje in usmerjanje izvajanja strategij Europola na področju upravljanja informacij in IKT, — nadzor zagotavljanja rešitev IKT, inženirskih storitev, upravljanja tehničnih proizvodov in vzdrževanja aplikacij, — nadzor oblikovanja, izgradnje in delovanja zadevnih komunikacijskih omrežij in elementov informacijske infrastrukture za potrebe Europola, držav članic in tretjih oseb, — nadzor oblikovanja in izvajanja ukrepov za zaščito odpornosti in kontinuitete storitev IKT ter odziv na katere koli grožnje, ranljivosti ali incidente na področju IKT,